WPH บวก 9% วางเป้าปี 65 อัตรารักษาผู้ป่วยทั่วไปโต 30% มั่นใจปีนี้รายได้-กำไรทำนิวไฮ
WPH บวก 9% วางเป้าปี 65 อัตรารักษาผู้ป่วยทั่วไปโต 30%  มั่นใจปีนี้รายได้-กำไรทำนิวไฮ โดย ณ เวลา 12.19 น. อยู่ที่ระดับ  2.64 บาท
WPH บวก 9% วางเป้าปี 65 อัตรารักษาผู้ป่วยทั่วไปโต 30%  มั่นใจปีนี้รายได้-กำไรทำนิวไฮ โดย ณ เวลา 12.19 น. อยู่ที่ระดับ  2.64 บาท
26 พ.ย. 2564

ผู้สื่อข่าวรายงานว่าวันนี้ (25 พ.ย.2564) ราคาหุ้น บริษัท โรงพยาบาลวัฒนแพทย์ ตรัง จำกัด (มหาชน)  หรือ WPH ณ เวลา 12.19 น. อยู่ที่ระดับ  2.64 บาท เพิ่มขึ้น 0.22 บาท หรือ 9.09% โดยทำจุดสูงสุดที่ 2.92 บาท และทำจุดต่ำสุดที่ 2.42 บาท ด้วยมูลค่าการซื้อขาย 67.66 ล้านบาท ราคาหุ้นนิวไฮรอบ 2 ปี 7 เดือนโดยเทียบตั้งแต่หุ้นยืนที่ระดับ 2.66 บาท เมื่อวันที่ 25 เม.ย.2562

โดยก่อนหน้านี้(1พ.ย.) นายเชน เหล่าสุนทร รองผู้อำนวยการฝ่ายการเงิน WPH เปิดเผยว่า แนวโน้มการดำเนินงานปี 2565 ว่า ประเมิน WPH จะมีผู้ป่วยโรคทั่วไปที่ไม่ใช่การติดเชื้อไวรัสโควิด-19 (Non Covid) เพิ่มขึ้น 25-30% ส่วนรายได้ที่เกี่ยวเนื่องกับการตรวจหาเชื้อและรักษาพยาบาลผู้ป่วยโควิด-19 นั้นยังไม่สามารถประเมินได้ว่าจะเพิ่มขึ้นหรือไม่ แต่เบื้องต้นคาดว่าอัตราการติดเชื้อจะทยอยลดลงและจะใช้เวลาประมาณครึ่ง-1 ปีจากนี้ โควิด-19 จะกลายเป็นโรคประจำถิ่นเหมือนไข้หวัดใหญ่ เช่นที่ประเทศสหรัฐอเมริกาคาดการณ์
ทั้งนี้ ในปี 2564 ถือว่าเป็นปีที่ผลประกอบการเติบโตแบบก้าวกระโดดจากผลกระทบเชิงบวกของการแพร่ระบาดไวรัสโควิด-19 ซึ่งประเมินว่าผลดำเนินงานไตรมาสสุดท้ายของปี 2564 จะดีกว่าไตรมาส 3/2564 และทั้งปีจะทำสถิติสูงสุดใหม่ (นิวไฮ) ทั้งรายได้และกำไร
ขณะเดียวกัน ตั้งแต่ช่วงปลายปีนี้จนถึงปี 2565 WPH ยังคงได้รับปัจจัยหนุนจากการที่รัฐบาลเปิดประเทศ เนื่องจากมีโรงพยาบาลวัฒนแพทย์ อ่าวนาง จ.กระบี่ พื้นที่ท่องเที่ยวที่ได้รับความนิยม ปัจจุบันทางโรงพยาบาลฯ ได้ร่วมกับโรงแรมมากกว่า 100 แห่ง ให้บริการตรวจคัดกรองโควิด รวมทั้งมีศูนย์ตรวจคัดกรองแก่นักท่องเที่ยวต่างชาติที่เมื่อเดินทางมายังไทยแล้วต้องทำการตรวจแบบ Real Time PCR (RT-PCR) ทันที จากนั้น 5-7 วัน จะต้องตรวจซ้ำอีกครั้ง รวมถึงกรณีที่นักท่องเที่ยวป่วยจากโรคทั่วไป เช่น ท้องเสีย อุบัติเหตุจากการทำกิจกรรมท่องเที่ยว เป็นต้น
สำหรับแผนการลงทุนในปี 2565 นั้น งบลงทุนส่วนใหญ่จะใช้ในการก่อสร้างโรงพยาบาลวัฒนแพทย์ สมุย จ.สุราษฎร์ธานี ซึ่งมีวงเงินลงทุนเฉพาะโครงการนี้ที่ 160 ล้านบาท เป็นอาคาร 3 ชั้น บนพื้นที่ 6 ไร่ 3 งาน พื้นที่ใช้สอย 9,900 ตารางเมตร ขนาด 53 เตียง 20 ห้องตรวจ ปัจจุบัน ณ เดือนพฤศจิกายน 2564 ได้เริ่มดำเนินการงานเสาเข็มไปแล้ว มีความคืบหน้าประมาณ 79.78% คาดว่าจะเริ่มเปิดให้บริการได้ช่วงไตรมาส 4/2565-ไตรมาส 1/2566
ทั้งนี้ ยอมรับว่าการเปิดให้บริการโรงพยาบาลใหม่นั้นจะประสบกับภาวะขาดทุนแน่นอนในช่วงแรก ซึ่ง WPH จะพยายามให้เกิดภาวะการขาดทุนสั้นที่สุดและน้อยที่สุด โดยประเมินว่าโรงพยาบาลวัฒนแพทย์ สมุย จะเริ่มมีกำไรก่อนหักดอกเบี้ย ภาษี และค่าเสื่อม (EBITDA) เป็นบวกในปีที่ 2 ที่เปิดให้บริการ ระยะเวลาคืนทุน 8 ปี ส่วนเรื่องการควบรวมหรือซื้อกิจการ (M&amp;A) นั้น WPH ยังคงพิจารณาและศึกษาความเหมาะสมอย่างต่อเนื่อง เพราะมีแผนขยายโรงพยาบาลแห่งที่ 4 แน่นอน